

Rīgas 95. vidusskola

Bruknas iela 5, Rīga, LV-1058, tālrunis 67474185, e‑pasts: r95vs@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 01.10.2025. |  | Nr.  |
|  |  |  |

**Rīgas 95.vidusskolas skolēnu mācību sasniegumu vērtēšanas kārtība**

*Izdoti saskaņā ar Vispārējās izglītības likuma 4. 11. punktu, 2018.gada 27.novembra MK noteikumiem Nr. 747 „Noteikumi par valsts pamatizglītības standartu un pamatizglītības programmu paraugiem”, 2019.gada 3.septembra MK noteikumiem Nr. 416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, 22.08.2023. MK noteikumiem Nr.477 “Grozījumi Ministru kabineta 2019.gada 3.septembra noteikums Nr.416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, 22.08.2023. MK noteikumiem Nr.477 “Grozījumi Ministru kabineta 2018.gada 27.novembra noteikums Nr.747 “Noteikumi par valsts pamatizglītības standartu un pamatizglītības programmu paraugiem”, 11.01.2022. MK noteikumiem Nr.11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē*”, *19.11.2019. MK noteikumiem Nr. 556 “Prasības vispārējās izglītības iestādē, lai to īstenojās izglītības programmās uzņemtu izglītojamos ar speciālām vajadzībām”.*

**I Vispārīgie jautājumi**

1. Iekšējie noteikumi nosaka Rīgas 95. vidusskolas (turpmāk – Skola) skolēnu mācību sasniegumu vērtēšanas kārtību un tās organizāciju Skolā, nodrošinot skolēnu snieguma vērtēšanas kvalitāti atbilstoši normatīvo aktu prasībām.
2. Skolēnu mācību sasniegumu vērtēšanas mērķi:
	1. veidot vienotu pieeju vērtēšanai kā integrētai izglītības procesa sastāvdaļai Skolā;
	2. iegūt objektīvu un profesionālu skolēna kompetenču (zināšanu, prasmju, attieksmju) un paveiktā darba līmeņa konkrētā tēmā un laikā konkrētā mācību priekšmeta snieguma raksturojumu;
	3. iegūt iespējami precīzu atgriezenisko saiti un informāciju, lai varētu uzlabot mācīšanu mācīšanos.
3. Izglītības vērtēšanas pamatprincipus un kārtību, mācību sasniegumu vērtēšanas formas un metodiskos paņēmienus nosaka Ministru kabineta noteikumi.
4. Iekšējie noteikumi ir saistoši Skolas skolēniem un skolotājiem.
5. Skolas vērtēšanas kārtība ir pieejama skolas mājaslapā.

**II Mācību snieguma vērtēšanas plānošana**

1. Skola plāno un īsteno valsts pamatizglītības un valsts vispārējās vidējās izglītības standartā noteiktos mācību snieguma vērtēšanas veidus:

6.1. formatīvo vērtēšanu, kas ir nepārtraukta ikdienas mācību procesa sastāvdaļa un nodrošina skolēniem un pedagogam atgriezenisko saiti par skolēna tā brīža sniegumu attiecībā pret plānotajiem sasniedzamajiem rezultātiem;

6.2. diagnosticējošo vērtēšanu, lai izvērtētu izglītojamo mācīšanās stiprās un vājās puses un noskaidrotu nepieciešamo atbalstu. Diagnosticējošie vērtējumi neietekmē skolēna snieguma summatīvos vērtējumus;

6.3. monitoringa vērtēšana, lai izvērtētu izglītojamo sniegumu un mācību procesa kvalitāti atbilstoši izglītības rīcībpolitikas pilnveides mērķiem. Monitoringa darbu vērtējumi neietekmē skolēna snieguma summatīvos vērtējumus;

6.4. summatīvo vērtēšanu, ko organizē mācīšanās posma (piemēram, temata, mācību gada, izglītības pakāpes) noslēgumā, lai novērtētu un dokumentētu skolēna mācīšanās rezultātu.

1. Skolotājs mācību gada sākumā izstrādā mācību priekšmeta (kursa) pārbaudes darbu vērtēšanas plānu, ietverot vērtējumu skaitu un katra vērtējuma svaru. Vērtējuma svars 4.-12.klasēs atspoguļos piešķirto “svarīgumu”. Vērtējuma svari var būt gan vienādi, gan atšķirīgi un tiek noteikti procentos (%). Kopējai svaru summai pārbaudes darbos mācību gadā jābūt 100%. Žurnālā statistikā papildus vidējam vērtējumam tiks aprēķināts vidējais svērtais vērtējums pārbaudes darbos.
2. Skolēniem dienā tiek plānoti ne vairāk kā divi temata nobeiguma vērtēšanas darbi. Katra semestra sākumā pedagogs iepazīstina skolēnus ar mācību snieguma vērtēšanas veidiem, pārbaudes darbu skaitu semestrī, apjomu, izpildes laiku un gada vērtējuma iegūšanas nosacījumus.
3. Darba norises laiku pedagogs fiksē e-žurnālā sadaļā “Pārbaudes darbu plānotājs” attiecīgajā semestrī, koriģē (ja nepieciešams) ne vēlāk kā nedēļu pirms darba norises, atzīmējot to plānotājā un informējot skolēnus vismaz piecas darba dienas pirms pārbaudes darba.
4. **Nobeiguma pārbaudes darbu plānu pedagogi izstrādā sadarbojoties mācību jomās I semestrim - līdz 8. septembrim, II semestrim - līdz 8.janvārim:**

**10.1. nobeiguma pārbaudes darba datumus un tematus ieraksta E-klases Pārbaudes darbu plānotājā.**

**10.2. mācību priekšmetā/kursā "Projektu darbs" tiek plānots viens summatīvais pārbaudes darbs katrā semestrī un ne mazāk kā trīs formatīvie vērtējumi semestrī.**

1. Mācību priekšmeta (kursa) pedagogs pielāgo mācību snieguma vērtēšanu skolēniem dažādajām mācīšanās vajadzībām, piemēram, laika dalījumam un ilgumam, videi, skolēna snieguma demonstrēšanas veidam, ko nosaka Ministru kabineta noteikumi.

**III Mācību sasniegumu vērtēšanas organizēšana**

1. Pirms katra pārbaudes darba pedagogs informē skolēnus par plānotajiem sasniedzamajiem rezultātiem, pārbaudes darba svaru un vērtēšanas kritērijiem. Pārbaudes darbos iekļauj dažādas sarežģītības pakāpes uzdevumus, lai būtu iespēja demonstrēt mācību satura apguvi visos līmeņos, sākot no pamatzināšanām līdz prasmei lietot apgūto nepazīstamās situācijās.
2. Vērtējums atspoguļo skolēnu sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.
3. Formatīvo vērtējumu pedagogs regulāri organizē pirms summatīvās vērtēšanas un e-žurnālā atspoguļo procentos (%) visos mācību priekšmetos par būtiskiem sasniedzamajiem rezultātiem (zināšanas, izpratne, prasmes mācību jomā, caurviju prasmes). Formatīvie vērtējumi neietekmē skolēna snieguma summatīvos vērtējumus. Ja skolēns nav ieguvis konkrētā darba formatīvo vērtējumu, to apzīmē ar “0%”. **Minimālais formatīvo vērtējumu skaits izriet no temata apguvei paredzētā mācību stundu skaita:**
4. Summatīvo vērtējumu 1.–3. klasēs vērtē, izmantojot “STAP” (S- sācis apgūt, T – turpina apgūt, A – apguvis, P – apguvis padziļināti) vērtēšanas sistēmu apguves līmeņos. Žurnālā tas tiek dokumentēts kā pārkārtotājs sasniedzamais rezultāts (turpmāk - PSR) pirms pārbaudes darba "STAP" vērtējumiem (pievienojot sasniedzamo līmeņu aprakstu ( SLA ) vai kritēriju tabulu. Mācību gada beigās tiek izlikti visi sasniedzamie rezultāti (turpmāk - SR) par kuriem pedagogi vienojas mācību gada sākumā.

|  |  |  |  |
| --- | --- | --- | --- |
| Sācis apgūt(S) | Turpina apgūt(T) | Apguvis(A) | Apguvis padziļināti(P) |
| 1% - 40% | 41% - 66% | 67% -86% | 87% - 100% |
| Skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka ir uzsākta plānotā sasniedzama rezultāta apguve;skolēns demonstrē sniegumu ar skolotāja atbalstu zināmā tipveida situācijā. Skolēna nepieciešams atbalsts un regulāri skolotāja apstiprinājumi uzdevuma izpildei;Skolēnam jāturpina sistemātiski mācīties, lai sekmīgi apgūtu tālāko mācību saturu. | Skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka plānotais sasniedzamais rezultāts sasniegts daļēji un tas nav noturīgs;skolēns demonstrē sniegumu pārsvarā patstāvīgi tipveida situācijā, atsevišķā gadījumā arī mazāk zināmā situācijā, ja nepieciešams, izmanto atbalsta materiālus. Dažkārt nepieciešams pamudinājums, lai sekotu uzdevuma izpildei;Skolēnam jāturpina nostiprināt noteiktas atsevišķas zināšanas, izpratni, pamatprasmes mācību jomā, caurviju prasmes un attieksmes. | Skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka plānotais sasniedzamais rezultāts sasniegts pilnībā un tas ir noturīgs;Skolēns demonstrē sniegumu gan zināmā tipveida situācijā, gan nepazīstamā situācijā. Uzdevumu izpilda patstāvīgi;Skolēns ir sagatavots mācību satura turpmākai apguvei nākamajā klasē. | Skolēna sniegums (demonstrētās zināšanas, izpratne, pamatprasmes mācību jomā, caurviju prasmes un attieksmes) liecina, ka plānotais sasniedzamais rezultāts sasniegts padziļināti un tas ir noturīgs. Spēj pamatot atbilstošās stratēģijas izvēli;Skolēns demonstrē sniegumu zināmā tipveida situācijā, nepazīstamā un starpdisciplinārā situācijā;Skolēns ir sagatavots mācību satura turpmākai apguvei nākamajā klasē. Šis līmenis nenozīmē, ka skolēns ir pārsniedzis šajā klasē noteikto sasniedzamo rezultātu. |

1. Summatīvo vērtējumu (nobeiguma pārbaudes darbs) 4.–12. klasēs izsaka ballēs, izmantojot vienotas vērtēšanas kritēriju grupas. Summatīvo vērtējumu skaits mācību priekšmetā/ kursā nav mazāks kā tematu skaits tajā.

|  |  |
| --- | --- |
| **Balles** | **Apguves %** |
| 1 – ļoti, ļoti vāji | 1% |
| 2 – ļoti vāji | 11 % |
| 3 – vāji | 21% |
| 4 – gandrīz viduvēji | 31%  |
| 5 – viduvēji | 41% |
| 6 – gandrīz labi | 54%  |
| 7 – labi | 67%  |
| 8 – ļoti labi | 77% |
| 9 – teicami | 87% |
| 10 – izcili | 95%  |

1. Summatīvi vērtēts darbs temata vai semestra noslēgumā ir pārbaudes darbs, kuram ir noteikti snieguma kritēriji. Pārbaudes darbu skaitu, veidu, izpildes laiku un vērtēšanas kritērijus mācību priekšmeta skolotājs nosaka saskaņā ar pārbaudes darba mērķiem izglītojamo sagatavotībai.
2. Ikdienas mācību procesā katru pārbaudes darbu, kas tiek vērtēts summatīvi, skolēni raksta vienu reizi katrā mācību priekšmetā.
3. Pedagogs jebkurā summatīvajā pārbaudes darbā nodrošina izglītojamiem iespēju demonstrēt sniegumu visos apguves līmeņos 1.–3. klasēs un atbilstoši jebkuram vērtējumam 10 ballu skalā 4. –12. klasēs.

**20. Pedagogiem ir tiesības plānot un īstenot radošos darbus vai cita veida darbus pašvaldības un valsts mērogā, kas tiek vērtēti ar summatīvo vērtējumu ar mērķi palīdzēt skolēniem apgūt mācību saturu un radīt labākus rezultātus mācību satura apguvē. Vērtējumus šādos darbos ieraksta e-klasē baltajās ailēs. Šie darbi netiek uzskatīti par obligātajiem. Ja skolēns iegūst vērtējumu, šis vērtējums tiek ņemts vērā, izliekot starpvērtējumu un gada vērtējumu.**

21. Ja skolēns nav piedalījies pārbaudes darbā, skolotājs e - žurnālā fiksē skolēna mācību stundas kavējumu, veicot ierakstu “n”, un obligāti veicamā pārbaudes darba neizpildi, veicot ierakstu “nv” (nav vērtējuma). Lai iegūtu vērtējumu, skolēns vienojas ar pedagogu uzreiz pēc ierašanās skolā par pārbaudes darba rakstīšanu un konsultācijā divu nedēļu laikā sarunātajā datumā uzraksta darbu tikai vienu reizi.

1. Ja skolēns divu nedēļu laikā pēc prombūtnes neierodas uz konsultāciju un neuzraksta pārbaudes darbu, pedagogs atstāj izlikto vērtējumu "nv". Ja skolēns vērtējumu uzlabo, skolotājs vērtējumu “nv” e-žurnālā labo pēc būtības un aizstāj to ar iegūto vērtējumu 10 ballu skalā.
2. Apzīmējumu „nv” (nav vērtējuma) mācību snieguma vērtēšanā pedagogs lieto, ja skolēns:
	1. nav piedalījies mācību stundā, kurā notiek pārbaudes darbs;
	2. piedalījies mācību stundā, bet nav iesniedzis darbu;
	3. ja tiek konstatēts, ka darbs nav veicis patstāvīgi (piemēram, ir iesniedzis cita autora darbu vai tā daļu);
	4. pārbaudes darbā ir izmantojis cilvēka cieņu aizskarošu saturu vai izteikumus;
	5. atsakās veikt pārbaudes darbu;
	6. pārbaudes darbs izpildīts nesalasāma vai grūti salasāma rokrakstā;
	7. pārbaudes darbs satur tematam neatbilstošu saturu, komentārus, zīmējumus, uzrakstus;
	8. pārbaudes darbs nav veikts valsts valodā, izņemot pārbaudes darbus svešvalodu mācību priekšmetos (kursos).
3. Ja skolēns piedalās olimpiādē, kad notiek noslēguma pārbaudes darbs vai cita veida pārbaudes darbs, skolotājs to atzīmē e-klasē ar “n”. Skolotājs attiecīgajam skolēnam neliek “n/nv”.
4. **Semestra vērtējumus Skola neizliek. Izliek starpvērtējumu 4.-12.klasēs decembrī un aprīlī, un gada vērtējumu maijā:**

**25.1. par 1. semestrī starpvērtējumu izliek pēdējā decembra nedēļā.**

**25.2. par 2. semestrī starpvērtējumu izliek pēdējā aprīļa nedēļā.**

**25.3. gada vērtējumu izliek pēdējā maija nedēļā.**

**26. 1.-3. klasēs starpvērtējumi, gada vērtējums un summatīvie vērtējumi (uz zila fona) netiek izlikti:**

**26.1. I. semestra beigās, izveido liecību, kurā atspoguļo skolēnu vērtējumu “STAP” vērtēšanas sistēmā attiecīgajās prasmēs. I. semestra liecību elektroniski nosūta vecākiem, lai informētu viņus par bērna sniegumu mācību procesā.**

 **26.2. II. semestra beigās izveido liecību, kurā ir atspoguļots skolēna sniegums attiecīgajās prasmēs. Liecību nosūta vecākiem.**

 **26.3. par vērtējumu gadā 1.-3.klasē tiek uzskatīti prasmju vērtējumi I. un II. semestrī. Ja prasme atkārtojas abos semestros, tad liecībās var redzēt skolēna izaugsmes dinamiku.**

**27. Lai saņemtu gada vērtējumu mācību priekšmetā (kursā, galīgo vērtējumu kursā), skolēnam jāveic**  80% plānā paredzētie summatīvie pārbaudes darbi.

1. **Ja 80% no pārbaudes darbiem semestrī ir nokārtoti, skolotājs ir tiesīgs izlikt starpvērtējumu par 1. un 2. semestrī.**
2. **Ja ir nokārtots mazāk par 80%, semestra starpvērtējumā izliek “nv”.**
3. Gada vērtējumu 4. - 12.klasēs mācību priekšmeta (kursā) izliek, aprēķinot temata nobeiguma pārbaudes darbu vidējo vērtējumu no uzrakstīto darbu skaita. Ja vidējais vērtējums aiz komata ir vismaz **0,5 (ievērojot matemātisko noapaļošanu**), tad vērtējumu noapaļo ar uzviju.
4. Ja skolēns, kurš apgūst pamatizglītības programmu, ir ieguvis mācību priekšmetā apzīmējumu “nv” vai nesekmīgu vērtējumu gadā, skolas pedagoģiskās padomes sēdē tiek lemts par papildu mācību pasākumiem skolēnam un pēcpārbaudījumiem (**tiek organizēti jūnijā**) atbilstoši normatīvo aktu prasībām.
5. Ja mācību gada noslēgumā vērtējums mācību priekšmetā (kursā) izšķiras vienas balles robežās, ja skolēns izteicis vēlēšanos uzlabot gada vērtējumu vai **ja skolēns vairāku kavējumu dēļ neuzrakstīja pārbaudes darbus,** pedagogs piedāvā skolēnam iespēju demonstrēt sniegumu, veicot pārbaudes kombinēto darbu. Kombinēto nobeiguma pārbaudes darbu izstrādā skolēna mācību priekšmeta pedagogs.
6. Ne vēlāk kā līdz 10. maijam skolēna vecāki/ pilngadīgais skolēns var pieteikties kombinētajam pārbaudes darbam attiecīgajā mācību priekšmeta vērtējuma uzlabošanai, uzrakstot iesniegumu un iesniedzot to mācību priekšmeta pedagogam (1., 2. pielikums).
7. Kombinētais pārbaudes darbs ietver būtiskāko mācību gada sasniedzamo rezultātu pārbaudi mācību priekšmetā (kursā). Šajā darbā iegūtā vērtējuma svars ir 70%, bet iepriekš iegūtais vērtējums gadā veido 30%.
8. Gadījumos, kad skolēns kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums.
9. Vērtējumu uzlabošanai mācību gada beigās 9. un-12. klases izglītojamiem var noteikt līdz mācību gada noslēgumam.
10. Pedagogs seko līdzi skolēna progresam un aicina uz konsultācijām, lai visi pārbaudes darbi būtu uzrakstīti.
11. Vērtējumi mācību kursā “Valsts aizsardzības mācība”, tiek izlikti saskaņā ar 22.08.2024. Jaunsardzes centra noteikumiem Nr. 36 – NOT “Mācību kursa “Valsts aizsardzības mācība” skolēnu mācību sasniegumu vērtēšanas kārtība.
12. Mācību priekšmetu pedagogi fiksē izglītojamo sniegumu e-klases žurnālā.
13. Klases audzinātāji reizi mēnesī informē vecākus par skolēnu mācību sniegumu un kavējumiem, izmantojot e-žurnālā datus.

**IV Mājas darbu vērtēšana**

**38. Vērtējumu izglītojama mājasdarbos (matemātikā, latviešu valodā, angļu valodā un vācu valodā) pedagogs ieraksta klases e-žurnālā mājasdarbu sadaļā:**

**38.1. mājasdarbu apzīmēšanai 1.-4.klasē izmanto apzīmējumu "i" (ieskaitīts) vai "ni" (neieskaitīts), apzīmējumu "nv" (nav vērtējuma) ieraksta, ja darba nav, apzīmējumu "atb."(atbrīvots) ieraksta, ja izglītojamais mājas darba uzdošanas dienā nav bijis skolā.**

**39. Mājasdarbu apzīmēšanai 5.-12.klasē izmanto procentos (%). Ja mājas darbs nav izpildīts, pedagogs ieraksta 0%. Ja mājasdarbs nav izpildīts, skolēna ilgstošās slimības dēl, tiek izmantots apzīmējums “atb” (atbrīvots). Skolēns ir atbildīgs par mājasdarba darba veikšanu pedagoga noteiktajā termiņā.**

1. **Rakstiski veicamo mājasdarbu minimālais vērtējums semestrī 1.-12.klasēs vienāds ar mācību priekšmeta stundu skaitu nedēļā (izņemot mēnešus, kuros ir skolēnu brīvlaiki un projekta nedēļas).**

**V Mācību snieguma vērtējumu paziņošana**

1. **Pedagogs formatīvos vērtējumus izliek E-klases mācību žurnālā ne vēlāk kā līdz nākamajai mācību stundai pēc formatīvā darba veikšanas, bet summatīvos vērtējumus ne vēlāk ka 7 darba dienas pēc nobeiguma pārbaudes darba veikšanas.**
2. Pedagogs pēc rakstiska pārbaudes darba novērtēšanas izsniedz izglītojamam viņu darbu mācību stundā vai konsultācijā un analizē iegūtos rezultātus. Pēc darba analīzes pārbaudes darbi tiek uzglabāti pie pedagoga līdz mācību gada beigām.
3. Mutvārdu pārbaudes darba rezultātus pedagogs fiksē mācību stundā un iegūto vērtējumu ievada e – žurnālā ne vēlāk kā līdz nākamajai mācību stundai citā dabā dienā.
4. **Ierakstus par mācību stundu un mājas darbu E-klases mācību žurnālā pedagogi veic par katru dienu līdz plkst.16:00.**
5. Pēc vecāku lūguma pedagogs izskaidro attiecīgā pārbaudes darba vērtēšanas kritērijus un izglītojama iegūtos rezultātus. Tiekoties ar vecākiem pedagogs sniedz informāciju, kas attiecas tikai uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem izglītojamiem, informācija jāsniedz, nenosaucot vārdā citus izglītojamos.
6. Izglītojamo mācību sasniegumu vērtēšanas principus un kārtību, mācību sniegumu vērtēšanas formas un metodiskos paņēmienus nosaka Ministru kabineta noteikumi.

**VI Mācību sniegumu vērtējumu pārskatīšana**

1. Ja radušās nesaskaņas par izglītojama vērtējumu mācību priekšmetā temata noslēgumā, pēc vecāku vai pilngadīga izglītojama rakstiska pieprasījuma, skolas direktors pieņem lēmumu par vērtējuma apstiprināšanu vai pārskatīšanu. Direktora vietnieki veido komisiju un atkārtoti izvērtē pārbaudes darbu. Komisija sastāda protokolu ar lēmumu un nepieciešamības gadījumā.
2. Izglītojamam ir tiesības trīs dienu laikā pēc pārbaudes darba vērtējuma paziņošanas un rezultātu analīzes lūgt pedagogam sniegt individuālu skaidrojumu par pārbaudes darba vērtējumu.
3. Gada vērtējuma pārskatīšana notiek atbilstoši ārējo normatīvo aktu prasībām (2022. gada 11. janvāra Ministru kabineta noteikumi Nr. 11 Kārtība, kādā skolēni tiek uzņemti vispārējās izglītības programmās un atskaitīti no tām, kā arī obligātās prasības skolēnu pārcelšanai nākamajā).

**VII Noslēguma jautājumi**

1. Iekšējie noteikumi stājas spēkā parakstīšanas brīdī.

51. Atzīt par spēku zaudējušiem skolas 2024.gada 21.janvāra iekšējos noteikumos Nr. VS95-25-2-nts “Rīgas 95.vidusskolas skolēnu mācību snieguma vērtēšanas kārtība”.

|  |  |
| --- | --- |
| Rīgas 95. vidusskolas direktors (izglītības jomā)  | S.Verhovskis |

|  |
| --- |
| Pakalniete 67474186  |

**1. pielikums**

01.10.2025. *iekšējiem noteikumiem*

|  |
| --- |
| Nr. VS95-25-2-nts |

*“Rīgas 95. vidusskolas skolēnu mācību snieguma vērtēšanas kārtība”*

**Nepilngadīgajiem skolēniem**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*vecāka vārds, uzvārds*

*Skolotājai/-am\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*skolotāja vārds, uzvārds*

**IESNIEGUMS**

Lūdzu Jūs atļaut manam (dēlam/meitai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 klase \_\_\_\_\_\_\_\_ rakstīt kombinēto noslēguma pārbaudes darbu mācību priekšmetā/ kursā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*mācību priekšmeta nosaukums*

Darba izpildes laiks 20\_\_\_\_\_ gada \_\_\_\_\_\_\_\_\_\_\_\_\_\_\_\_\_\_\_\_\_\_ (saskaņots ar skolotāju).

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vecāka paraksts*

*datums*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skolotāja paraksts*

**2. pielikums**

01.10.2025. *iekšējiem noteikumiem*

|  |
| --- |
| Nr. VS95-25-2-nts |

*“Rīgas 95. vidusskolas skolēnu mācību snieguma vērtēšanas kārtība”*

**Pilngadīgajiem skolēniem**

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *Skolēna vārds, uzvārds*

*Skolotājai/-am\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*skolotāja vārds, uzvārds*

**IESNIEGUMS**

Lūdzu Jūs atļaut man \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 klase \_\_\_\_\_\_\_\_ rakstīt kombinēto noslēguma pārbaudes darbu mācību priekšmetā/ kursā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*mācību priekšmeta nosaukums*

Darba izpildes laiks 20\_\_\_\_\_ gada \_\_\_\_\_\_\_\_\_\_\_\_\_\_\_\_\_\_\_\_\_\_ (saskaņots ar skolotāju).

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skolēna paraksts*

*datums*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skolotāja paraksts*